钦定古今图书集成/明伦汇编/官常典/第661卷 > 饶政
## 钦定古今图书集成/明伦汇编/官常典/第661卷 > 饶政

按《安庆府志》：“政字文质，登永乐乙未进士。明年奉敕
运江西粮，三年竣役还朝。同事十三人分别授御史
佥事。政性高澹，不乐仕进，上章自陈曰：‘臣粗通章句，
冒窃科名，才识迂疏，不堪持宪，愿授教职，训诲生徒’。
上可其请。先后四任寿昌、肃藩、罗山、德安，学博二十
年，竟不迁官。一时名臣如总宪张灿、徐廷璋，台省杨”
瓒、何𤣱、熊麟，部郎陈善，皆立《雪政门》者。年八十归里。
德安士林思之，崇祀名宦。